ஆஜா ஆஜா பாடல் ஷம்மியின் ஒரு சூப்பர்ஹிட். ஷம்மி பாணி நடனத்தை வலுவாய் வேரூன்றித் தந்த பாடலும் கூட. இப்படியான பாடல்கள் இந்திய நிலமெங்கும் படர்ந்தன. ஷம்மி செல்வந்தத்தின் வெள்ளந்தித் தன்மையை அபாரமாக வெளிப்படுத்தியவர். கண்மூடிப் பணக்கார அப்பாவிக் கதாபாத்திரங்களில் அறுபதுகளுக்குப் பின்னால் நடித்த அத்தனை மொழி அவ்வளவு நாயகர்களையும் நிறுத்திப் பார்த்தால் எல்லா நதிகளின் பொதுவாந்திரக் கடலாக ஷம்மி கபூர் தெரிவார். காதலின் தோல்வியைக் காத்திருத்தலின் பிரார்த்தனையாக மாற்றியவர் ஷம்மி கபூர். அழுகையும் சிரிப்பும் கலந்த விகசிப்பை மண்டியிடுதலின் மொழியாக மாற்றியவர். மனம் திருந்துகிற குமாரத்திகள் ஷம்மி கபூர் வசம் சரணடைகிறார்கள். தன் பேரன்பு எனும் கோட்டின் ஒரு புறத்தே அவர்களை அணைத்துக் கொண்டார் ஷம்மி கபூர்.